Spillere fra CSKA Moskva har efterladt et betydeligt aftryk på [[National Hockey League|NHL]]. Den største betydning havde de måske for [[Detroit Red Wings]] i midten af [[1990'erne]]. [[Sergej Fedorov]], [[Vladimir Konstantinov]] og [[Vjatjeslav Kozlov]] havde allerede etableret sig som nøglespillere for [[Detroit Red Wings|Red Wings]], da Fetisov og Larionov gjorde dem selskab og dannede [[Russian Five]]. Disse fem spillere spillede en afgørende rolle i holdets to [[Stanley Cup]]-triumfer i [[1997]] og [[1998]]. Efter Konstantinovs skade den [[13. juni]] [[1997]], der betød enden på hans karriere, blev truppen udvidet med [[Dmitrij Mironov]]. Men eftersom Konstantinov på trods af sin skade stadig figurerede i [[Detroit Red Wings|Detroits]] trup i den efterfølgende sæson, var der seks tidligere CSKA-spillere på det hold, der vandt [[Stanley Cup]] i [[1998]], hvilket var rekord.
Historie Sport Kultur Foreninger Organisationer